
Kreenholmi staadionil asuva jalgpalliväljaku ja
abiruumide tasuta kasutusse andmine

1. Asjaolud ja menetluse käik

MTÜ Narva Jalgpalli Liit (registrikood 80306187) esitas taotluse Kreenholmi staadioni koos abiruumidega (duši- ja riietusruumid) kasutamiseks ajavahemikel 20.-23.08.2015. a ja 24.-25.10.2015. a. Staadioni kasutamise eesmärk on rahvusvaheliste jalgpalliturniiride „Estonia Cup 2015“ ja „Estonia Summer Cup 2015“ korraldamine. Staadioni kasutatakse Narva Paemurru Spordikooli juhtkonnaga kooskõlastatud ajakava alusel ning tingimusel, et jalgpalliväljaku murukate on kasutamise ajaks heas seisukorras.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 „Linnavara kasutusse andmise kord” § 7 lõike 2 punkti 3 kohaselt võib linnavalitsuse korraldusega linnavara kasutusse anda tasuta tähtajaga kuni 5 aastat mittetulundusühingutele.

3. Otsus

Anda MTÜle Narva Jalgpalli Liit (registrikood 80306187) Kreenholmi staadionil asuvat jalgpalliväljakut ja abiruume (duši- ja riietusruumid) tasuta kasutusse ajavahemikel 20.-23.08.2015. a ja 24.-25.10.2015. a rahvusvaheliste jalgpalliturniiride „Estonia Cup 2015“ ja  „Estonia Summer Cup 2015“ korraldamiseks Narva Paemurru Spordikooli juhtkonnaga kooskõlastatud ajakava alusel ning tingimusel, et jalgpalliväljaku murukate on kasutamise ajaks heas seisukorras.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.

4.2 Korraldus jõustub seadusega sätestatud korras.

